Foto A murit actorul Bernard Hill, căpitanul din Titanic
Bernard Hill, actor cunoscut pentru rolurile sale din filme precum Titanic și Stăpânul inelelor, a murit la vârsta de 79 de ani.
Actorul Bernard Hill, cunoscut publicului larg pentru rolurile sale din Titanic și Stăpânul inelelor, a murit la vârsta de 79 de ani, relatează BBC.
El l-a interpretat pe căpitanul Edward Smith în filmul premiat cu Oscar în 1997. Un alt rol important a fost cel al regelui Théoden în trilogia Stăpânul inelelor.
Rolul său de debut a fost Yosser Hughes, în drama Boys from the Blackstuff.
Agentul său, Lou Coulson, a confirmat pentru BBC News că acesta a murit la primele ore ale dimineții.